栗應麟

栗應麟（），字仁甫，號晉川，山西潞州人，民籍，明朝政治人物。

 生平 
正德十四年（1516年）己卯科山西鄉試第二十一名舉人。嘉靖八年（1529年）中式己丑科會試第三名，登第二甲第九名進士。历官河南陈州知州、直隶顺德府同知、陕西按察司佥事，因得罪官員被彈劾歸鄉。著有《潞安府志》等。《山西通志》：栗应麟，字仁甫，潞州人。嘉靖己丑进士，知河南陈州，歴直隶顺徳府同知，迁陜西佥事，解组归。应麟负才名，好吟咏，诗词婉丽，文亦能成一家，以易魁天下。宗亲例不得为中朝官，洊歴外任，以才见忌，卒不至大用。栗应宏，字道甫，潞安人。弱冠举于乡，累试南宫，不第，耕读太行山中，髙叔嗣解司封归，应宏担簦相造，鸡黍定交，叔嗣作《紫团山人歌》赠之云：「紫团髙山槩青云，栗家兄弟殊不羣，陈州一出驱五马，令弟二十窥三坟」。陈州者，应宏兄应麟也。应宏《山居诗》六卷，叔嗣为之序。

 家族 
曾祖栗玄，封文林郎；祖父栗鑌，曾任典膳；父栗瑢，曾任儀賓。母桂平縣主。具庆下。弟栗应宏，字道甫，嘉靖四年乙酉科举人，官南阳府通判。

参考文献

Category:明朝陝西按察司僉事
Y
Category:明朝陳州知州
Category:潞安人
Category:明朝徽州府通判
Category:明朝顺德府同知